Publication: Magyar Közlöny
Issue: MK-2003-96 (Year: 2003, Number: 96)
Era: 1990-2004
Section: vezetõ, aki a Kormány tagjai és az államtitkárok jogállásáról és felelõsségérõl szóló 1997. évi LXXIX. törvény személyi hatálya alá tartozik.
Paragraph Index: 523

8. A Kuratórium mûködésének alapvetõ szabályai A Kuratórium üléseit szükség szerint, illetve bármely tagjának javaslatára, de legalább kéthavonta tartja. A Kuratórium elnöke a Kuratórium hatáskörébe tartozó kérdésekben haladéktalanul köteles írásban döntést kezdeményezni a döntéshez szükséges iratok és határozati javaslattervezet megküldésével. A Kuratórium üléseit az elnök írásban hívja össze a napirend megjelölésével. A Kuratórium összehívása akkor szabályszerû, ha a meghívót — a napirend felsorolásával — a tagok legalább 8 nappal az ülés idõpontja elõtt megkapják. Kivételes vagy rendkívüli esetben az ülés haladéktalanul is összehívható úgy, hogy a Kuratórium elnöke a különleges, illetve rendkívüli összehívás okát írásban megjelöli. A Kuratórium — ideértve a határozatképtelenség miatt megismételt kuratóriumi ülést is — akkor határozatképes, ha azon a szavazásra jogosult kurátorok 50%-a + 1 fõ jelen van. A határozatképtelenség miatt elhalasztott vagy félbeszakadt kuratóriumi ülést — az eredeti napirenddel, illetve a határozatképtelenség miatt meg nem tárgyalt napirenddel — legfeljebb 15 napon belül meg kell tartani, melyrõl a kurátorokat a meghívóban elõzetesen tájékoztatni kell. A Kuratórium ülései nyilvánosak. A nyilvános ülésen csak a kuratóriumi tagok és az elnök szólalhatnak fel, illetve szavazhatnak. A kuratóriumi tagok 4/5-ének egyetértése esetén a Kuratórium az ülésen annak napirendjével közvetlen összefüggésben szakértõt is meghallgathat. A nyilvános ülésen a hallgatóság csak a részére kijelölt helyen tartózkodhat, és semmilyen formában nem nyilváníthat véleményt. Az ülés rendjének megzavarása esetén a Kuratórium elnöke a hallgatóságot vagy annak egy részét az ülésrõl kiutasíthatja. Zárt ülés csak a jelen lévõ kuratóriumi tagok 2/3-ának szavazata mellett rendelhetõ el akkor, ha a Kuratórium a Közalapítvány üzleti titokkörébe tartozó vagy a kuratóriumi tagokat érintõ személyi kérdésben határoz. A Közalapítvány üzleti titkát kizárólag a Köz- 2003/96. szám alapítvány gazdálkodásához kapcsolódó olyan tény, információ, megoldás vagy adat képezheti, amelynek titokban maradásához a Közalapítványnak méltányolható érdeke fûzõdik, és amelynek titokban tartása érdekében a Kuratórium a szükséges intézkedéseket megtette. Nem sorolhatók az üzleti titok körébe az olyan tények, információk, megoldások vagy adatok, melyek

Source: https://magyarkozlony.hu/hivatalos-lapok/0432b7e5c92216781437c04e8e0a88a56184096c/dokumentumok/1eec3e2583eed9d0fc1965c67d58e269f8b86857/letoltes